Սերգեյ Գորոբչենկո

Սերգեյ Բորիսովիչ Գորոբչենկո (, ), կինոյի և թատրոնի ռուս դերասան։

Կենսագրություն 
Սերգեյ Գորոբչենկոն ծնվել է 1972 թվականի հուլիսի 29-ին Ռուսաստանի Սվերդլովսկի մարզի Սևերոուրալսկ քաղաքում։ Հայրը՝ Բորիս Պետրովիչ Գորոբչենկոն, ութերորդ դասարանն ավարտելուց հետո ընդունվել էր ուսումնարան, դարձել վարորդ, իսկ մայրը՝ Նինա Ալեքսանդրովնա Գորոբչենկոն, եղել է ինժեներ-տնտեսագետ։

Սերգեյ Գորոբչենկոն դպրոցում լավ է սովորել։ Զբաղվել է վոլեյբոլով, հաճախել երաժշտական դպրոց։

1989-1991 թվականներին սովորել է Սանկտ Պետերբուրգի լեռնագործության պետական ինստիտուտում, սակայն կիսատ է թողել ուսումն ու ընդունվել Լենինգրադի Ն. Չերկասովի անվան թատրոնի, երաժշտության ու կինեմատոգրաֆիայի պետական ինստիտուտ։

Ինստիտուտն ավարտելուց հետո՝ մինչև 2000 թվականը, Սերգեյ Գորոբչենկոն եղել է Սանկտ Պետերբուրգի Ն. Ակիմովի անվան կոմեդիայի ակադեմիական թատրոնի դերասան։ 2000-2002 թվականներին որպես դերասան աշխատել է Մոսկվայի «Լենկոմ» պետական թատրոնում։

Կինոյում նկարահանվել Սերգեյ Գորոբչենկոն սկսել է 1998 թվականին։ Ճանաչման է արժանացել ռեժիսոր Պյոտր Բուսլովի «Բումեր» (2003) ֆիլմում Պետյայի դերը կատարելուց հետո։ Այդ ֆիլմում նկարահանվելու համար դերասանն ստիպված է եղել հեռանալ «Լենկոմ» թատրոնից։

Անձնական կյանք 
 Լենինգրադի Ն. Չերկասովի անվան թատրոնի, երաժշտության ու կինեմատոգրաֆիայի պետական ինստիտուտի երկրորդ կուրսում Սերգեյ Գորոբչենկոն ու նրա համակուրսեցին՝ ապագա դերասանուհի Ալեքսանդրա Ֆլորինսկայան, որդի են ունեցել, ում կոչել են Գլեբ։ Ինստիտուտն ավարտելուց հետո նրանք աշխատել են նույն թատրոնում։ Բաժանվելուց հետո մնացել են ընկերներ։
 2008 թվականին Սերգեյ Գորոբչենկոն ամուսնացել է դերասանուհի Պոլինա Ալեքսանդրովնա Նևզորովայի հետ (ծնվել է 1981 թվականի հոկտեմբերի 9-ին), ով հեռուստահաղորդավար Ալեքսանդր Նևզորովի դուստրն է,
 Որդիներ – Ալեքսանդր (ծնվել է 2008 թվականին), Պյոտր (ծնվել է 2010 թվականին), Իվան,
 Դուստրեր – Աննա (ծնվել է 2014 թվականին) և Սոֆյա (ծնվել է 2015 թվականին)։

Ֆիլմագրություն

Մրցանակներ և անվանակարգեր 
 2002 – «Բրոնզե պայտ» մրցանակ «սիրո մասին» ռուսական ֆիլմերի «Любить по-русски» II դիտում-փառատոնում – ռեժիսոր Վլադիմիր Զայկինի «Կոշկակար» () ֆիլմի գլխավոր դերը (Անտոն Գորոխովի) կատարելու համար,
 2009 – Տղամարդու լավագույն դերակատարման համար մրցանակ կինոյի և թատրոնի «Амурская осень» VII փառատոնում (Բլագովեշչենսկ) – ռեժիսոր Անդրեյ Պրոշկինի «Մինեսոտա» լիամետրաժ խաղարկային ֆիլմում Միխայիլ Բուդնիկի դերը կատարելու համար,
 2009 – ներկայացվել է «Ոսկե արծիվ» մրցանակի «Տղամարդու լավագույն դրակատարում հեռուստատեսությունում» անվանակարգում – ռեժիսոր Յուրի Մորոզի «Կարամազով եղբայրներ» ֆիլմում Դմիտրի Կարամազովի դերի համար,
 2010 – «GQ» (Ռուսաստան) ամսագրի «Տարվա մարդ»մրցանակի դափնեկիր «Տարվա դերասան» անվանակարգում։

Փաստեր 
 2006 թվականի հուլիսին՝ «Սպաներ» հեռուստասերիալի առաջին եթերաշրջանի պրեմիերայի օրը, Ռուսաստանի արտաքին հետախուզության ծառայության աշխատակիցներից Սերգեյ Գորոբչենկոյին նվիրել են ռազմական դաշույն հատուկջոկատային Ալեքսանդր Գայդամակի դերը կատարելու համար։
 Ռեժիսոր Անդրեյ Պրոշկինի «Մինեսոտա» (2009) լիամետրաժ ֆիլմում հոկեյիստ Միխայիլ Բուդնիկի դերը կատարելու համար Սերգեյ Գորոբչենկոն սովորել է հոկեյ խաղալ. նրան սովորեցրել է հոկեյի հայտնի պաշտպան, օլիմպիական չենպիոն Էդուարդ Իվանովը, ում շնորհիվ դերասանն ընդամենը մեկ ամսում դարձել է ներկայանալի հոկեյիստ։
 2009 թվականի հոկտեմբերի 30-ին Սերգեյ Գորոբչենկոն բազմաթիվ վնասվածքներ է ստացել մոտոցիկլից ընկնելու հետևանքով, ինչը տեղի է ունեցել «Մոսկվա։ Կենտրոնական շրջան-3» (») հեռուստասերիալի նկարահանումների ընթացքում Մոսկվայում։ Նա տեղափոխվել է Սկլիֆոսովսկու անվան շտապ օգնության հիվանդանոց, որտեղ նրա մոտ հայտնաբերվել է ծնկային հոդի գեմարտրոզ, ձախ մեծ սրունքոսկրի կոտրվածք և ծնկային հոդի մասնակի վնասվածք։
 2012 թվականի հուլիսի 29-ին «Արդար Ռուսաստան» կուսակցության նախագահ Սերգեյ Միրոնովն իր պաշտոնական կայքում շնորհավորել է Սերգեյ Գորոբչենկոյին ծննդյան 40-ամյակի առթիվ։

Ծանոթագրություններ

Արտաքին հղումներ 
 
 Персоналии. Сергей Горобченко. Фильмография.  Телеканал «Россия-1» // russia.tv
 Биография Сергея Горобченко. «Вокруг ТВ» // vokrug.tv
 Сергей Горобченко: обзор, фотографии, фильмография. «Афиша» // afisha.ru
 Горобченко Сергей Борисович. Биография. Сайт «Актёры советского и российского кино» // rusactors.ru

Ռուս դերասաններ
20-րդ դարի դերասաններ